V roku 2016 vypracoval konzultant externú štúdiu, ktorej hlavným cieľom bolo posúdiť hlavné parametre pre garančný fond. V správe sa dospelo k záveru, že cieľový pomer 9 % uvedený v nariadení (ES, Euratom) č. 480/2009 sa naďalej považuje za vhodnú pre súčasnú úroveň rizika portfólia úverov. Ďalšie externé preskúmanie cieľového pomeru by sa malo uskutočniť s najväčšou pravdepodobnosťou v roku 2019. Okrem toho, mechanizmy garančného fondu sa ukázali ako účinné pri ochrane rozpočtu EÚ a na umožnenie dosiahnutia vonkajších zásahov zo strany EÚ.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

V súlade so zásadou subsidiarity a proporcionality, ktoré sú stanovené v článku 5 Zmluvy o EÚ, ciele navrhovaných opatrení nie je možné uspokojivo dosiahnuť na úrovni členských štátov, a preto ich možno lepšie dosiahnuť na úrovni EÚ. Z dôvodu rôznej schopnosti finančných inštitúcií členských štátov konať a z dôvodu rozsahu a účinkov navrhovaných opatrení možno sledované ciele lepšie dosiahnuť na úrovni Únie.

Tento návrh obsahuje doplňujúce ustanovenia, a je teda potrebný na fungovanie EIP, a to najmä pre nový mandát EIB na poskytovanie úverov súkromnému sektoru.

Doteraz aktíva garančného fondu spravovala EIB. S riadením podobných finančných operácií má Komisia veľa skúseností. Má veľmi dobré predpoklady na nezávislú správu garančného fondu, čo by predstavovalo snahu o zefektívnenie a zjednotenie činností správy aktív Komisie opierajúc sa o existujúce štruktúry a už dosiahnuté dobré výsledky. Komisia je už poverená správou záručného fondu pre Európsky fond pre strategické investície (ďalej len „EFSI“). To znamená, že spravovanie aktív garančného fondu by sa malo previesť na Európsku komisiu.

Prebytky garančného fondu, ktoré presahujú 10 % celkových nesplatených úverov, sa poukážu//vložia späť do rozpočtu. Cieľom tejto úpravy je lepšia ochrana rozpočtu pred možným dodatočným rizikom zlyhania operácií EIB súvisiacich s migračnou krízou.

Ako súčasť úsilia Komisie riešiť hlavné príčiny migrácie sa navrhuje udeliť EIB nový mandát na poskytovanie úverov súkromnému sektoru. V rámci mandátu na poskytovanie úverov súkromnému sektoru Únia bude mať nárok na príjmy z rizikovej prirážky plynúce z finančných operácií EIB. Tieto príjmy by mali byť prevedené do Garančného fondu pre vonkajšie opatrenia, ako to upravuje nariadenie Rady (ES, Euratom) č. 480/2009 z 25. mája 2009.

Tento návrh je súčasťou ambiciózneho externého investičného plánu (ďalej len „EIP“), ktorý zverejnila Komisia vo svojom oznámení zo 7. júna 2016 o vytvorení nového rámca partnerstva s tretími krajinami v rámci európskej migračnej agendy. Iniciatíva EIP bol následne prijatá Európskou radou 28. júna 2016 a jej cieľom je riešiť hlavné príčiny migrácie a súčasne prispievať k dosahovaniu cieľov udržateľného rozvoja. Predkladaným návrhom sa zavádzajú dve zmeny nariadenia Rady (ES, Euratom) č. 480/2009 z 25. mája 2009. Spolu so samostatným legislatívnym návrhom na zmenu rozhodnutia Európskeho parlamentu a Rady č. 466/2014/EÚ zo 16. apríla 2014, ktorým sa Európskej investičnej banke (ďalej len „EIB“) poskytuje záruka EÚ na straty z finančných operácií na podporu investičných projektov mimo územia Únie, návrh EIB umožní, aby prispievala k EIP kvantitatívnym aj kvalitatívnym rozšírením mandátu EIB na poskytovanie vonkajších úverov (ďalej len „ELM“). Na základe toho bude EIB môcť zásadne prispieť k dosiahnutiu cieľov EIP, najmä poskytnutím dodatočného financovania príjemcom zo súkromného sektora.

4.VPLYV NA ROZPOČET

V rámci nového mandátu na poskytovanie úverov súkromnému sektoru zriadeného samostatným legislatívnym aktom, Únia bude mať nárok na príjmy z rizikovej prirážky vytvorenej v rámci finančných operácií EIB. Príjmy z rizikovej prirážky budú kompenzovať vyššie riziko a počas obdobia existencie tohto nástroja budú prispievať k financovaniu dodatočných rozpočtových potrieb na tvorbu rezervy garančného fondu. Neočakáva sa, že návrh bude mať nejaký vplyv na rozpočet, pretože rizikové prirážky predstavujú prílev kapitálu do garančného fondu. Budú účtované Európskej investičnej banke za riziká, ktoré znáša rozpočet Únie. V záujme lepšej ochrany rozpočtu pred možným dodatočným rizikom zlyhania finančných operácií EIB súvisiacich s migračnou krízou, prebytky garančného fondu, ktoré presiahnu 10 % namiesto 9 % nesplatených úverov, sa poukážu//vložia späť do rozpočtu.

5.ĎALŠIE PRVKY

•Plány vykonávania, spôsob monitorovania, hodnotenia a podávania správ

Podľa nariadenia Rady (ES, Euratom) č. 480/2009 predkladá Komisia do 31. mája každého roka správu Európskemu parlamentu, Rade a Dvoru audítorov o stave garančného fondu a jeho spravovaní. Teraz sa navrhuje, aby do 31. marca Komisii predkladala správu o stave garančného fondu v rámci finančných výkazov Komisie. Správa o správe garančného fondu sa zasiela Európskemu parlamentu, Rade a Dvoru audítorov do 31. mája každý rok. Finančné operácie EIB v rámci záruky EÚ bude riadiť a monitorovať EIB v súlade s príslušnými pravidlami a postupmi EIB vrátane primeraných auditových, kontrolných a monitorovacích opatrení. Okrem toho Rada guvernérov EIB, v ktorej má Komisia zastúpenie prostredníctvom riaditeľa a zástupcu riaditeľa, schvaľuje všetky finančné operácie EIB a monitoruje, či je EIB riadená v súlade s jej štatútom a v zmysle všeobecných smerníc vydaných Radou guvernérov.

Existujúca trojstranná dohoda medzi Komisiou, Dvorom audítorov a EIB stanovuje pravidlá, na základe ktorých Dvor audítorov má vykonávať svoje audity finančných operácií EIB v rámci záruky EÚ.

Pravidelné správy sa pripravujú podľa rozhodnutia 466/2014/EÚ. Komisia každoročne predkladá Európskemu parlamentu a Rade správu o vykonávaní mandátu zo strany EIB.

Podávanie správ týkajúcich sa výsledkov sa bude zakladať na príslušnom súhrne ukazovateľov v rámci celého portfólia, ak je to možné, alebo v rámci daného sektora. V kontexte rámca merania výsledkov sa budú tieto ukazovatele merať počas celého projektového cyklu na úrovni posudzovania a počas monitorovania až do úplného vykonania projektu. Ukazovatele sa majú merať hneď, ako budú k dispozícii prvé výsledky v oblasti rozvoja – zvyčajne do troch rokov po ukončení projektu. V maximálnej možnej miere budú použité aj na záverečnú správu podľa rozhodnutia 466/2014/EÚ.

Okrem toho EIB predkladá Komisii štatistické, finančné a účtovné údaje o každej finančnej operácii, na ktorú sa vzťahuje záruka EÚ, ktoré sú potrebné na plnenie oznamovacích povinností Komisie alebo vyplývajú z požiadaviek Európskeho dvora audítorov, ako aj osvedčenie audítora o neuhradených sumách v rámci finančných operácií EIB.

•Podrobné vysvetlenie konkrétnych ustanovení návrhu

do garančného fondu v súčasnosti plynú: 1. jedna ročná platba zo všeobecného rozpočtu Únie, 2. úroky z investovaných zdrojov garančného fondu a 3. sumy vymožené od dlžníkov v omeškaní. Príjmy z rizikovej prirážky vytvorené v rámci nového mandátu EIB na poskytovanie úverov súkromnému sektoru budú predstavovať štvrtý zdroj príjmov pre garančný fond. Navrhuje sa podľa toho zmeniť článok 2 nariadenia (ES, Euratom) č. 480/2009.

Doteraz aktíva garančného fondu spravovala EIB. S riadením podobných finančných operácií má Komisia veľa skúseností. Má veľmi dobré predpoklady na nezávislú správu garančného fondu, čo by predstavovalo snahu o zefektívnenie a zjednotenie činností správy aktív Komisie opierajúc sa o existujúce štruktúry a už dosiahnuté dobré výsledky. Komisia je už poverená správou záručného fondu pre EFSI. To znamená, že spravovanie aktív garančného fondu by sa malo previesť na Európsku komisiu.

Navrhuje sa podľa toho zmeniť článok 7 nariadenia (ES, Euratom) č. 480/2009.

2016/0274 (COD)

Návrh

NARIADENIE EURÓPSKEHO PARLAMENTU A RADY,

ktorým sa mení nariadenie (ES, Euratom) č. 480/2009, ktorým sa zriaďuje Garančný fond pre vonkajšie opatrenia

EURÓPSKY PARLAMENT A RADA EURÓPSKEJ ÚNIE,